CELEX: 62012TN0488
Language: lt
Date: 2012-11-12 00:00:00
Title: Byla T-488/12: 2012 m. lapkričio 12 d. pareikštas ieškinys byloje CITEB ir Belgo-Metal prieš Parlamentą

12.1.2013   
            
            
               LT
            
            
               Europos Sąjungos oficialusis leidinys
            
            
               C 9/42
            
         2012 m. lapkričio 12 d. pareikštas ieškinys byloje CITEB ir Belgo-Metal prieš Parlamentą
   
   (Byla T-488/12)
   2013/C 9/76
   Proceso kalba: prancūzų
   
      Šalys
   
   
      Ieškovės: Cit Blaton SA (CITEB) (Scharbekas, Belgija) ir Belgo-Metal (Veterenas, Belgija), atstovaujamos advokato R. Simar
   
      Atsakovas: Europos Parlamentas
   
      Reikalavimai
   
   Ieškovės Bendrojo Teismo prašo:
   
               —
            
            
               pripažinti ieškinį dėl panaikinimo priimtinu,
            
         
               —
            
            
               panaikinti 2012 m. rugsėjo 7 d. Europos Parlamento Infrastruktūros ir logistikos generalinio direktorato sprendimą, kuriuo atmestas ieškovių pasiūlymas bei nuspręsta sudaryti sutartį su kitu konkurso dalyviu ir apie kurį ieškovėms buvo pranešta 2012 m. rugsėjo 7 ir 18 d. laiškais,
            
         
               —
            
            
               priteisti iš Europos Parlamento bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi dviem pagrindais.
   
               1.
            
            
               Pirmasis ieškinio pagrindas susijęs su Finansinio reglamento (1) 89 straipsnio 1 ir 2 dalių ir 92 straipsnio, Įgyvendinimo reglamento (2) 135 straipsnio 1 ir 5 dalių ir Direktyvos 2004/18 (3) 49 straipsnio, taip pat su konkurencijos, skaidrumo, lygiateisiškumo, proporcingumo ir kruopštumo principų pažeidimu, nes ginčijamame sprendime nepateikiama vertinimo komiteto parengta ataskaita, kuri yra sprendimo motyvas, dėl ko ieškovės negali patikrinti, kad atrinktas pasiūlymas yra teisėtas.
            
         
               2.
            
            
               Antrasis ieškinio pagrindas susijęs su akivaizdžia vertinimo klaida ir su pareigos motyvuoti nesilaikymu, Finansinio reglamento 100 straipsnio 2 dalies, prikimo dokumentų ir sutarties sudarymą reglamentuojančių nuostatų pažeidimu dėl to, kad ginčijamas sprendimas nebuvo tinkamai ir išsamiai motyvuotas, nes jame nėra vertinimo komiteto ataskaitos informacijos.
            
         
      (1)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1; 2004 m. specialusis leidimas lietuvių k., 1 sk., 4 t., p. 74).
   
      (2)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, p. 1; 2004 m. specialusis leidimas lietuvių k., 1 sk., 4 t., p. 145).
   
      (3)  2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k., 6 sk., 7 t., p. 132).